b"\n_START_ARTICLE_\nJos\xc3\xa9 Mar\xc3\xada \xc3\x8d\xc3\xb1igo G\xc3\xb3mez\n_START_SECTION_\nBiografia\n_START_PARAGRAPH_\nEls seus primers contactes amb el m\xc3\xb3n de la comunicaci\xc3\xb3 va ser a la seua terra natal, al ser contractat per Radio Bilbao i posteriorment per la COPE. En aquesta mateixa \xc3\xa8poca comen\xc3\xa7a a escriure a la Gaceta del Norte. Amb tan sols divuit anys ja treballava al Servei de Reportatges Especials de l'Agencia EFE. Poc despr\xc3\xa9s es trasllada a Londres, des d'on colabora amb diversos programes musicals de la Cadena SER. Al seu retorn a Espanya, s'instal\xc2\xb7la a Madrid, i col\xc2\xb7labora amb els programes El Musiquero, El Gran Musical, i els 40 principals. Al mateix temps, escriu per a diverses publicacions sobre musica i altres temes d'actualitat com Mundo Joven i El Musiquero._NEWLINE_El seu debut a TVE va ser l'any 1968 al programa de Pedro Olea i Ivan Zuluzeta, Ultimo Grito, un espai que pretenia mostrar les tend\xc3\xa8ncies art\xc3\xadstiques i musicals del moment. M\xc3\xa9s tard, va presentar el programa musical Ritmo 70. El 1972 es va estrenar Estudio abierto, el programa que el va llan\xc3\xa7ar definitivament a la fama televisiva i que va consagrar la seua imatge amb uns enormes mostatxos. El programa es va emetre fins al 1974 i, a una segona etapa, entre 1983 i 1985. A Estudio Abierto el van seguir altres programes, de tem\xc3\xa0tica simil\xc2\xb7lar en els que \xc3\x8d\xc3\xb1igo alternava actuacions musicals amb les entrevistes tant a personatges famosos com a gent desconeguda per al p\xc3\xbablic. Totes aquests espais el van convertir en un dels rostres m\xc3\xa9s famosos a Espanya, durant els anys setanta._NEWLINE_Despr\xc3\xa9s de l'arribada de les televisions privades, i despr\xc3\xa9s d'uns anys de silenci, Jose Mar\xc3\xada \xc3\x8d\xc3\xb1igo va tornar a posar-se davant una c\xc3\xa0mera, acompanyant a altra veterana del g\xc3\xa8nere: Laura Valenzuela, al programa Las Ma\xc3\xb1anas de Telecinco (1993-1994). D'en\xc3\xa7\xc3\xa0, ha participat en diferents programes de cadenes p\xc3\xbabliques i privades en presentaci\xc3\xb3 d'espais de varietats, concursos o reality shows. Al mateix temps i des del 2000 va col\xc2\xb7laborar amb el programa de RTVE Hoy no es un d\xc3\xada cualquiera. _NEWLINE_El 2018 colaborava al costat de Pepa Fern\xc3\xa1ndez a RNE, al programa No es un dia cualquiera i havia posat veu al Festival d'Eurovisi\xc3\xb3 des de 2011. Va morir el 5 de maig de 2018 als 75 anys, uns dies abans de la 63a Edici\xc3\xb3 del Festival d'Eurovisi\xc3\xb3."